यसैपालिको बुँदा नंबर २१ र ३८ मा पशुपतिनाथ क्षेत्रका कुरा छन् । पशुपतिनाथको विषय त एउटै नंबरमा समेट्न सकिँदो हो, किन गरिएन मसौदाकारहरू नै जानुन् । एउटा बुँदामा धर्मशाला निर्माणमा भारतीय सहयोगको मामिला दोहो-याइएको छ भने अर्को (३८) मा पशुपतिक्षेत्र विकास कोष र भारतको पुरातत्व सर्वेक्षणसम्बन्धी निकाय ‘आर्कीयोलोजिकल सर्वे अफ् इण्डिया’का बीच हुने समझदारीपत्रको मसौदालाई अन्तिम रूप दिन दुबै देशका प्रधानमन्त्रीहरूले आ-आफ्ना कर्मचारीलाई निर्देशन दिएको जानकारी अभिलेख गरिएको छ ।
